รถล้มได้5-6วันแล้วค่ะ แต่พึ่งมีอาการเจ็บหน้าอกข้างซ้ายเวลาเราเกร็งตัว เช่น ตอนลุกจากที่นอน ตอนยืน ตอนนั่ง จะมีการเจ็บเหมือนโดนบีบ โดนทับ แต่ถ้าเอนตัวนอนก็จะหาย อาการแบบนี้อันตรายไหมค่ะ
สวัสดีค่ะ chareeอาการเจ็บหน้าอกข้างซ้ายหลังจากรถล้มนั้น อาจจะเกิดจาก การมีกล้ามเนื้อหรือกระดูกอ่อนที่อักเสบ อาจสัมพันธ์กับอุบัติเหตุที่เกิดขึ้นมาก่อนหน้านี้ การมีกระดูกซี่โครงหัก หากไปทิ่มปอด อาจทำให้มีหายใจหอบเหนื่อย หายใจติดขัด เจ็บแปล๊บๆขณะหายใจเข้าออกร่วมด้วยได้โดยหากเป็นแค่กล้ามเนื้อหรือกระดูกอ่อนอักเสบ มักจะค่อยๆดีขึ้นได้ภายใน 1-2 สัปดาห์ แต่หากเริ่มเจ็บมากขึ้นเรื่อยๆ หายใจหอบเหนื่อย เจ็บสัมพันธ์กับการหายใจชัดเจน ควรรีบไปพบแพทย์เพื่อตรวจเพิ่มเติมว่ามีเรื่องของกระดูกหัก หรือปอดช้ำจากการโดนกระแทกร่วมด้วยหรือไม่เบื้องต้นพักการใช้งาน รับประทานยาแก้ปวดเพื่อบรรรเทาอาการ ระวังการกระทบกระแทกเพิ่มเติม